ગાંધીનગર– બેરોજગારી સામે લડવું કોઇપણ સરકાર માટે મોટો પડકાર હોય છે. આ પડકાર ઉઠાવતાં ગુજરાત સરકારે કેન્દ્ર સરકારના સ્કીલ ઇન્ડિયાના સહયોગમાં સ્કીલ મહોત્સવનું આયોજન કર્યું છે. આ અંતર્ગત યોજાઇ રહેલી 11 દિવસની સ્કીલ યાત્રા યુવાઓને રોજગારીનું માર્ગદર્શન પુરું પાડશે. ગાંધીનગરમાં બેરોજગારોને રૂચિ મુજબની રોજગારી મળી રહે તે માટે માર્ગદર્શન પુરું પાડતી ‘ગુજરાત કૌશલ્ય યાત્રા’ ને પ્રસ્થાન કરાવતાં શ્રમપ્રધાન દિલીપ ઠાકોરે ઉમેર્યું કે, રાષ્ટ્રના યુવા બેરોજગારોને રોજગારીની તકો પૂરી પાડતી સ્કીલ યાત્રા આગામી ૧૫ જુલાઇથી શરૂ થશે અને વિવિધ જિલ્લાઓમાં ૧૧ દિવસ સુધી પરિભ્રમણ કરીને રોજગારી અંગે જાગૃતિ લાવવા પ્રયાસ કરશે.